
KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS 2015 METŲ BIUDŽETO TVIRTINIMO

2015 m. vasario 13 d. Nr. TS-1  

Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 1 punktu, 16 straipsnio 2 dalies 15 punktu ir 51 straipsniu, Lietuvos Respublikos biudžeto sandaros įstatymo 26 straipsnio 4 dalimi, Lietuvos Respublikos 2015 metų valstybės biudžeto ir savivaldybių biudžetų finansinių rodiklių patvirtinimo įstatymu ir Lietuvos Respublikos valstybės biudžeto ir savivaldybių biudžetų sudarymo ir vykdymo taisyklėmis, patvirtintomis Lietuvos Respublikos Vyriausybės 2001 m. gegužės 14 d. nutarimu Nr. 543, Kėdainių rajono savivaldybės taryba n u s p r e n d ž i a:

1. Patvirtinti:

1.1. Kėdainių rajono savivaldybės 2015 metų biudžeto pajamas – 37 007 776 Eur, 2014 metų lėšų likutį 1 170 236 Eur , skolintas lėšas 623 954 Eur, iš viso ‒ 38 801 966 Eur (1 priedas), iš jų:                   

1.1.1. Iš biudžeto išlaikomų įstaigų 2015 metų pajamas už  patalpų nuomą, atsitiktines paslaugas ir už išlaikymą švietimo, socialinės apsaugos ir kitose įstaigose  – 1 145 616 Eur        (2 priedas), iš jų:

1.1.1.1. pajamas už  patalpų nuomą ‒ 97 510 Eur;

1.1.1.2. pajamas už atsitiktines paslaugas – 177 277 Eur;

1.1.1.3. pajamas už išlaikymą švietimo, socialinės apsaugos ir kitose įstaigose – 870 829 Eur.

1.2. Kėdainių rajono savivaldybės 2015 metų biudžeto asignavimus – 38 801 966 Eur, iš jų:

1.2.1. asignavimus savarankiškoms funkcijoms atlikti – 20 171 088 Eur (3 priedas);

1.2.2. asignavimus įstaigoms iš pajamų, gautų už patalpų nuomą – 97 510 Eur (4 priedas);

1.2.3. asignavimus įstaigoms iš pajamų, gautų už atsitiktines paslaugas – 177 277 Eur     (5 priedas);

1.2.4. asignavimus įstaigoms iš pajamų, gautų už išlaikymą švietimo, socialinės apsaugos ir kitose įstaigose – 870 829 Eur (6 priedas);

1.2.5. asignavimus investicijų projektams finansuoti  paskolų lėšomis pagal objektus – 623 954 Eur (7 priedas);

1.2.6. valstybės biudžeto specialiosios tikslinės dotacijos savivaldybės biudžetui valstybinėms (valstybės perduotoms savivaldybei) funkcijoms atlikti asignavimus – 3 018 944 Eur (8 priedas);

1.2.7. valstybės biudžeto specialiosios tikslinės dotacijos savivaldybės biudžetui asignavimus – 12 672 128 Eur, iš jų mokinio krepšeliui finansuoti – 10 176 436 Eur, mokyklos specialiųjų ugdymosi poreikių turintiems mokiniams – 543 653 Eur, valstybės investicijų 2015 m. programoje numatytoms kapitalo investicijoms – 1 662 419 Eur ir valstybės investicijų 2015 m. programoje numatytai švietimo įstaigų modernizavimo programai ‒ 289 620 Eur (9 priedas);

1.2.8. biudžeto apyvartos lėšų (2014 metų biudžeto lėšų likučio) paskirstymą – 1 170 236 Eur (10 priedas). 

1.3. Kėdainių rajono savivaldybės aplinkos apsaugos rėmimo specialiosios programos 2015 m. priemonių sąmatą – 359 356 Eur (11 priedas).

1.4. Kėdainių rajono savivaldybės 2015 m. privatizavimo fondo lėšų sąmatą – 42 143 Eur (12 priedas).

2. Įpareigoti:

2.1. Savivaldybės įstaigų vadovus, seniūnijų seniūnus:

2.1.1. sudaryti 2015 metų programas ir jų sąmatas pagal rajono savivaldybės tarybos patvirtintą tvarką ir numatyti reikiamus asignavimus 2015 m. sausio 1 d. esančiam įsiskolinimui už suteiktas paslaugas, atliktus darbus ir įsigytas prekes padengti;

2.1.2. užtikrinti asignavimų naudojimo teisėtumą, ekonomiškumą, efektyvumą ir rezultatyvumą;

2.1.3.  iš sutaupytų asignavimų išlaidoms pirmiausia dengti įsiskolinimą.

3. Finansuoti asignavimų valdytojus, mažinant asignavimų sumas negautomis pajamomis, jeigu gaunama mažiau pajamų, negu buvo numatyta.

4. Pavesti vykdyti sprendimą administracijos direktoriui, savivaldybės įstaigų vadovams, seniūnijų seniūnams.

Savivaldybės meras



                  Rimantas Diliūnas
